**Sari Kristiina Helin** (s. marraskuu 1968 Tampere) on suomalainen yrittäjä, suomalaisen Huono Äiti -yhteisön perustaja ja toimittaja.

Elämä ja ura
------------

Sari Helin syntyi Tampereella marraskuussa 1968 ja kasvoi Nokialla. Hänen isänsä työskenteli suvun perinteen mukaan Nokian paperitehtaalla. Hänen äitinsä oli pientilalta Laviasta, Satakunnasta ja mummonsa Kaukolasta Karjalasta. 

Sari Helin kirjoitti ylioppilaaksi Nokian lukiosta vuonna 1987 ja pääsi samana vuonna Tampereen yliopistoon opiskelemaan kotimaista kirjallisuutta. Hän opiskeli yhteiskuntaoppia, markkinointia ja venäjää ja valmistui 2008.

Helin kuuluu Helsingin ortodoksiseen seurakuntaan.

Helin työskenteli vapaaehtoisena YK:n rauhanturvaoperaatiossa Pohjois-Makedoniassa vuonna 1995. Sen jälkeen hän työskenteli Ylen radiouutisissa ja lähti perustettavaan Radio Novaan toimittajaksi 1997. Hän aloitti Ylen aamu-tv:n juontajana vuonna 1999 ja sai juontajaparikseen Petri Sarvamaan. Pari meni myöhemmin naimisiin ja erosi yli 20 vuoden yhteiselon jälkeen vuonna 2021. Helin työskenteli Ylen a-studiossa juontajana ja toimittajana vuodet 2001–2002. 

Helin asui Yhdysvalloissa 2002–2006 ja kirjoitti sieltä kolumneja useille lehdille. Hänen kolumnejaan ovat julkaisseet *Kotivinkki*, *Fitness*, *Anna*, *Kirkko ja kaupunki* ja Yle.

Helin perusti Huono Äiti -yhteisön sosiaaliseen mediaan 2010. Hän on kertonut useissa jutuissa, että omien vanhempien poismeno työikäisinä vaikutti vahvasti Huonon Äidin perustamiseen. Sari Helin on myös kertonut äitinsä saattohoidon vaikuttaneen itseensä vahvasti. Huonosta Äidistä on kasvanut suuri vaikuttajamedia. Se tuottaa myös useita viinejä. 

Huono Äiti Oy osallistui Suomalainen Menestysresepti -ohjelmaan vuonna 2020 valmisruokahankkeella. Helin on kuvannut saaneensa niskoihinsa viharyöpyn saatuaan ruokahankkeseen Business Finlandin tuotekehitystuen. Hanke poiki Juvalle 10 lisätyöpaikkaa. Helin omistaa myös kaksi ravintolaa. Museoravintola Luston hän perusti Itä-Suomeen Punkaharjulle vuonna 2022. Vuonna 2023 hän perusti kihlattunsa kokki Ilkka Lääverin kanssa Helsinkiin ravintola Le Ankan. Ravintola on saanut useita hyviä arvoita. Se pääsi myös The Times- lehteen ja se valittiin Suomen 50 parhaan ravintolan joukkoon. Helin on puolustanut suomalaisia raaka-aineita ja suomalaista maaseutua voimakkaasti.

Helinilla on kesämökki Kermajärven rannalla Heinävedellä Helin on ottanut kantaa Heinäveden kaivoshankkeeseen sitä vastustaen. Helin on puhunut julkisesti Kuusamon-rakkaudestaan ja hänellä on myös yhteinen tuote Kuusamon Kalan kanssa. Hän ottaa myös Huono Äiti -sivustolla kantaa suomalaisten järvien puolesta ja tekee kaivosten vastaista vaikutustyötä.

Lähteet
-------

1. ↑  Haaso, Stiina: HS lyttäsi Punkaharjun – Huono äiti -yrittäjä Sari Helin kertoo MT Livessä, miten asiat ovat *Maaseudun Tulevaisuus*.  6.3.2024. Viitattu 24.3.2024.
2. ↑  Yhteinen hyvä
kateissa.  *Ortodoksiviesti*, 2016, nro 4. Artikkelin verkkoversio.
3. ↑  Talvio, Anna-Maria: Yle Uutisten uusi bloggaaja on elämän opettama huono äiti – ja ylpeä siitä  4.4.2014. Yle. Viitattu 24.3.2024.
4. ↑  Kerttula, Suvi: Sari Helin otti avioeron miehestään ja teki pikavauhtia suuren päätöksen – kertoo nyt totaalisesti muuttuneesta elämästään *Ilta-Sanomat*.  10.4.2022. Viitattu 24.3.2024.
5. ↑  Jensen, Hanna: Huono Äiti Sari Helin: "Ei kannata uskotella itselleen, että voi hoitaa lapsensa kokonaan itse" *Yhteishyvä*.  18.4.2017, muokattu 31.8.2020. Viitattu 24.3.2024.
6. ↑  Sari Helin: Kaunis ja ruma kuolema *Yle Areena*.  11.2.2014. Yle. Viitattu 24.3.2024.
7. ↑  Haapavaara, Heikki: Huono Äiti ymmärtää naisten arkea ja jyrää verkossa *Kauppalehti*.  22.3.2024. Viitattu 24.3.2024.
8. ↑  Suorsa, Pekka: Juoksetko vielä Alkoon? 9 oivallista kuoharia – joukossa reilun 12 euron löytöjä *Ilta-Sanomat*.  31.12.2021. Viitattu 24.3.2024.
9. ↑  Nyt selvisi, minne Huonon Äidin 100 000 euron Business Finland -rahat oikeasti menivät: Tappouhkauksia saanut yrittäjä Sari kehitteli salaa uusia valmisruokia ja työllisti 10 ihmistä  25.8.2020. Mtv. Viitattu 24.3.2024.
10. ↑  Laitakari, Timo: Pääkirjoitus: Huono äiti tuo työtä Juvalle – ja muistuttaa taas siitä, että alan ravintoketjussa pitäisi päästä kohti yläpäätä *Länsi-Savo*.  26.8.2020. Viitattu 24.3.2024.
11. ↑  Luukka, Teemu: "Ehdottomasti neljän tähden ravintola kehujen kera" – Huvilakadun uudessa ravintolassa on hyvä hinta-laatusuhde *Helsingin Sanomat*.  18.10.2023. Viitattu 24.3.2024.
12. ↑  Newsom, Sean: These are the 40 most exciting cities to visit in 2024 *thetimes.co.uk*.  24.3.2024. Viitattu 24.3.2024. (englanniksi)
13. ↑  Kemppi, Janiko: "Suomessa ei arvosteta maaseutua" – HS:n Punkaharju-juttu suututti Huono äiti -yrittäjän *Maaseudun Tulevaisuus*.  6.3.2024. Viitattu 24.3.2024.
14. ↑  Metso, Riina-Maria: Televisio-ohjelman kuvauksissa ystävystynyt parivaljakko kehitti villikalatuotteen, josta voi tulla mökkiläisten ja veneilijöiden suosikki *Yyhteishyva*.  15.2.2022. Viitattu 24.3.2024.
15. ↑  Huono Äiti *Facebook*. Viitattu 24.3.2024.